తెలంగాణలో మహిళా తహసీల్దార్ దారుణహత్య WATCH LIVE TV
క్యాడెట్ రెజ్లింగ్‌లో నయా చాంపియన్
క్రీడల కాణాచి హరియాణా నుంచి మరో కుస్తీ వీరుడు ప్రపంచ వేదికపై తన సత్తా చాటాడు.
TNN | Updated:
Sep 18, 2016, 06:39PM IST
రెజ్లింగ్‌లో మరో కొత్త చాంపియన్ అవతరించాడు. జార్జియాలో జరుగుతున్న ప్రపంచ క్యాడెట్ రెజ్లింగ్ చాంపియన్‌షిప్ పోటీల్లో భారత్ తరఫున పాల్గొని హరియాణాకు చెందిన 17 ఏళ్ల దీపక్ పూనియా స్వర్ణం సాధించాడు. 85 కేజీల ఫ్రీస్టైల్ విభాగంలో పోటీ పడిన దీపక్ ఫైనల్ మ్యాచ్‌లో టర్కీకి చెందిన నెయిల్ సెయ్యర్‌ను 9-5 తేడాలో ఓడించి బంగారు పతకం గెలిచాడు. అంతకు ముందు జరిగిన సెమీ-ఫైనల్ మ్యాచ్‌లో పోలెండ్‌కు చెందిన జాకబ్ జుమాలియాను 10-0 తేడాతో చిత్తుగా ఓడించి ఫైనల్‌కు చేరుకున్నాడు. ఈ ఏడాది మేలో జరిగిన ఆసియా జూనియర్ చాంపియన్ టైటిల్‌ను కూడా పూనియా గెలుచుకున్నాడు. దీపక్ తండ్రి ఓ చిరు పాల వ్యాపారి. చిన్నతనం నుంచి దీపక్ ఎక్కడ పోటీలు జరిగినా పాల్గొని పతకాలతోనే ఇంటికి వచ్చేవాడు. దీపక్ సుమారు పదేళ్ల పాటు అఖడ గ్రామంలో శిక్షణ తీసుకున్నాడు. అత్యుత్తమ శిక్షణ కోసం 2015లో న్యూఢిల్లీ చేరుకుని చత్రసాల్ స్టేడియంలో సప్తాల్ సింగ్, కోచ్ సుశీల్ కుమార్‌ల పర్యవేక్షణలో కొంత కాలం శిక్షణ పొందాడు. హెవీ వెయిట్ రెజ్లర్ కావాలనుకున్న దీపక్ కు స్వల్ప ఇబ్బందులు ఎదురువడంతో తిరిగి ఇంటికి వచ్చాడు. తాను ఎప్పుడూ ఆవు పాలనే ఇష్టపడతాను, ఢిల్లీలో మాత్రం గేదె పాలు తాగేవాణ్ని అందుకే తిరిగి ఇంటికి వచ్చానని తెలిపాడు.